KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

 v zastúpení: MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

 IČO: 00 606 707

 DIČ: 2021141969

 IČ DPH: SK2021141969

 Bankové spojenie: Štátna pokladnica, Radlinského 32, 810 05 Bratislava

 IBAN: SK 06 8180 0000 0070 0028 0550

 SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

 **(ďalej len „kupujúci“)**

**2. Predávajúci :**

v zastúpení:

 sídlo :

 IČO:

 DIČ:

 IČ DPH :

 Bankové spojenie:

 IBAN :

 BIC/SWIFT:

 Zapísaný v Obchodnom registri ......... súdu ...................., odd: ..................., vložka č. .................

 **(ďalej len „predávajúci“)**

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (**ďalej len „zák. č. 343/2015 Z. z.“).**

Túto zmluvu uzatvára Kupujúci ako verejný obstarávateľ s Predávajúcim, ktorý je úspešným uchádzačom ako výsledok verejného obstarávania postupom zadávania nadlimitnej zákazky podľa § 66 ods. 7 písm. b/ zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE zverejnenej vo Vestníku verejného obstarávania č. ................... zo dňa ............................... pod. zn. .................na predmet zákazky s názvom **„****Doplnenie prístrojového vybavenia – ÚSG (EBUS) KPaF“ (ďalej len „verejné obstarávanie“)** v súlade s  ponukou predávajúceho zo dňa ...............

 Interné evidenčné číslo verejného obstarávania Kupujúceho : UNLP-2025-30-NZ-POO

* 1. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
	2. Predávajúci prehlasuje, že je oprávnený disponovať s tovarom v zmysle tejto zmluvy.
	3. Zákazka, ktorá je predmetom plnenia tejto zmluvy bude hradená z finančných prostriedkov, ktoré kupujúci ako verejný obstarávateľ dostal na základe**Zmluvy o poskytnutí prostriedkov mechanizmu na podporu obnovy a odolnosti**, uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „ zákon o mechanizme“), **číslo zmluvy: 949/2024, zo dňa 17.12.2024,** ktorá bola uzatvorená medzi kupujúcim ako Prijímateľom a Ministerstvom zdravotníctva Slovenskej republiky ako Vykonávateľom, **(ďalej len „Zmluva o poskytnutí prostriedkov“, príslušnom gramatickom tvare).**

Zmluva o poskytnutí prostriedkov bola dňa 19.12.2024 zverejnená v Centrálnom registri zmlúv : https://www.crz.gov.sk/zmluva/10210167/

Predmetom plnenia Zmluvy o poskytnutí prostriedkov :

Názov a kód výzvy : Nová sieť nemocníc – zlepšenie kvality a efektívnosti ústavnej zdravotnej starostlivosti – doplnenie prístrojového vybavenia nemocníc, kód výzvy : 11I02-21-V11.

**Názov projektu : Doplnenie prístrojového vybavenia – USG (EBUS) KPaF,**

**Kód projektu : 11I02-21-V11-000192,**

Názov investície /reformy : Investícia 2\_Nová sieť nemocníc – výstavba, rekonštrukcie a vybavenie,

Názov komponentu : 11\_Moderná a dostupná zdravotná starostlivosť.

Oprávnená výška prostriedkov mechanizmu v EUR bez DPH : 250 000,00 € bez DPH (slovom : dvestopäťdesiattisíc euro). Zákazka bude hradená z finančných prostriedkov podľa Zmluvy o poskytnutí prostriedkov a čiastočne hradená aj z vlastných finančných prostriedkov verejného obstarávateľa – kupujúceho, ak táto povinnosť, vzhľadom na maximálnu výšku poskytnutých finančných prostriedkov obdržaných podľa Zmluvy o poskytnutí prostriedkov, vznikne kupujúcemu po uzatvorení tejto zmluvy.

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
	2. **Tovarom** pre účely tejto zmluvy je **1 (jeden) kus USG (EBUS), ktorého technicko- medicínska a funkčná špecifikácia je uvedená v Prílohe č. 1 tejto zmluvy (ďalej len „tovar“).**
	3. **Dodanie tovaru zahŕňa :** dodanie/dopravu tovaru do miesta plnenia, vyloženie v mieste plnenia, vybalenie a likvidácia obalov, v ktorých bol tovar dodaný, kompletizácia a odborná inštalácia tovaru s následným odskúšaním, vykonaním funkčnej skúšky (prvej úradnej/preberacej skúšky) a uvedením do prevádzky , odskúšanie funkčnosti a prevádzky schopnosti tovaru, odborné zaškolenie zamestnancov kupujúceho na obsluhu a bežnú údržbu tovaru, dodanie užívateľskej dokumentácie k tovaru potrebnej pre riadne používanie tovaru na určený účel v súlade so všetkými právnymi predpismi SR a to najmä : Užívateľskej príručky v slovenskom jazyku / Návod na použitie/obsluhu prístroja v slovenskom jazyku, prospektový materiál s popisom technických vlastností tovaru, Vyhlásenie o zhode (CE Certifikát) úradne preložený do slovenského jazyka, záručný list, doklad potvrdzujúci pridelenie ŠUKL kódu, poskytovanie autorizovaného záručného servisu počas celej záručnej doby a vykonávanie všetkých preventívnych prehliadok a kontrol, ktoré sú stanovené právnymi predpismi SR a predpísané výrobcom na tovar počas celej záručnej doby.

4. Tovar sa dodáva za účelom poskytovania zdravotnej starostlivosti kupujúcim.

5. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2. a bod 3. tejto zmluvy kupujúcemu do **140 (slovom : jednostoštyridsať) kalendárnych dní odo dňa účinnosti tejto zmluvy**. Konkrétny termín dodania tovaru ( len v pracovných dňoch od 8,00 hod. do 14,30 hod.) oznámi predávajúci kupujúcemu najmenej 10 (desať) pracovných dní vopred, a to písomne na e-mailovú adresu : ozt@unlp.sk a projektove@unlp.sk a zároveň telefonicky na tel. č. +421 55 6153079, +421 55 6153194.
2. Miestom dodania tovaru je pracovisko kupujúceho **: Klinika pneumológie a ftizeológie**, areál pracovísk kupujúceho Rastislavova 43, Košice,
3. Predávajúci je povinný dodať tovar podľa špecifikácie uvedenej v Prílohe č. 1 tejto zmluvy, nový, nepoužívaný, nerepasovaný, nevystavovaný, v bezchybnom stave, ktorý zodpovedá všetkým platným právnym predpisom na území SR, v originálnom balení a kompletný v rozsahu podľa čl. III. bod 2 a bod 3. tejto zmluvy.

4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu ( vyžaduje sa preberací protokol pre každé miesto dodania osobitne). V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v Prílohe č. 1 tejto zmluvy**. V prípade zistenia vád tovaru pri jeho prevzatí je kupujúci oprávnený tovar neprevziať.

5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: ozt@unlp.sk, tel. č. + 421 55 6153079, + 421 55 6153194.

6. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť.

7. Kupujúci je oprávnený odmietnuť prevzatie tovaru, ak technicko – medicínske a funkčné parametre dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Dodaný tovar musí byť zhodný s jeho špecifikáciou v Prílohe č. 1 tejto zmluvy, ktorá je obsahom zhodná so špecifikáciou tovaru uvedenou v  ponuke predloženej predávajúcim vo verejnom obstarávaní.

8. O inštalácií, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol**.Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu. Inštalácia tovaru nevyžaduje stavebnú pripravenosť.

9. Zaškolenie zamestnancov kupujúceho o obsluhe a údržbe tovaru je predávajúci povinný realizovať pri uvedení tovaru do prevádzky v mieste dodania, najneskôr však do. 3 (troch) kalendárnych dní od dňa dodania tovaru do miesta dodania. O zaškolení spíšu zmluvné strany **Protokol o zaškolení**, s uvedením menného zoznamu zaškolených osôb; zaškolenie potvrdzujú zaškolené osoby svojim podpisom na protokole o zaškolení.

10. Predávajúci je povinný tovar nainštalovať a uviesť do prevádzky najneskôr do 7 (sedem)kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný, najneskôr ku dňu dodania tovaru do miesta dodania, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky a poskytnúť predávajúcemu potrebnú súčinnosť.

11. Predávajúci je povinný spolu s tovarom dodať kupujúcemu aj príslušnú dokumentáciu k tovaru.

12. Splnením dodávky predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa  Prílohy č. 1. tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu a Protokolu o zaškolení.

13. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 12. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 12. tejto zmluvy.
2. Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zmluvný vzťah založený touto zmluvou je možné ukončiť:

a/ písomnou dohodou zmluvných strán,

b/ odstúpením od zmluvy z dôvodov uvedených v zákone alebo tejto zmluve.

* 1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
	2. Kupujúci je oprávnený od zmluvy odstúpiť z nasledovných dôvodov:

a/ ak predávajúci nedodá tovar v súlade s touto zmluvou (čl. IV. bod 12. tejto zmluvy),

b/ ak kupujúci po dodaní tovaru alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácií uvedenej v prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru.

c/ ak predávajúci podľa ustanovení tejto zmluvy poruší zmluvu podstatným spôsobom ,

d/ ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu tovar podľa tejto zmluvy nedodá,

e/ ak predávajúci poskytne nepravdivé vyhlásenie alebo zavádzajúce informácie vzťahujúce sa na tovar alebo osobu predávajúceho.

* 1. Kupujúci je oprávnený odstúpiť od zmluvy, ak:

a/ príslušný orgán štátnej správy/ministerstvo, ktoré má ako poskytovateľ finančných prostriedkov realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky verejnému obstarávateľovi - kupujúcemu odňal.

b/ výsledky administratívnej kontroly verejného obstarávania neumožňujú financovanie výdavkov vzniknutých z obstarávania predmetu zmluvy alebo kupujúci nesúhlasil s výškou finančnej opravy alebo nesplnil podmienky na uplatnenie finančnej opravy podľa Zmluvy o poskytnutí prostriedkov.

Zmluvné strany sa dohodli, že v prípade odstúpenia kupujúceho od zmluvy z dôvodov, ktoré sú uvedené v tomto bode, nevzniká žiadnej zo zmluvných strán nárok na akékoľvek finančné plnenie, majetkové sankcie ani náhradu škody.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto :

 Kúpna cena za dodaný tovar podľa tejto zmluvy je ................. € bez DPH, slovom: ...................................... eur a ................... centov.

K uvedenej kúpnej cene sa pripočítava DPH v sadzbe a výške podľa právnych predpisov SR platných v čase dodania tovaru. Cenová kalkulácia tovaru je **Prílohou č. 2 tejto zmluvy.**

* 1. Kúpna cena podľa tohto článku je cenou za nový, nepoužívaný, nerepasovaný, nevystavovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
	2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 12. tejto zmluvy. Kupujúci neposkytne predávajúcemu na plnenie tejto zmluvy žiadne preddavky, ani zálohu.
	3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2. tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 dní od dňa riadneho dodania tovaru podľa čl. IV. bod 12. tejto zmluvy, najneskôr však do piateho pracovného dňa v mesiaci nasledujúceho po mesiaci, v ktorom bol tovar dodaný a to v 5 (piatich) originálnych vyhotoveniach.

6. Faktúra musí obsahovať okrem náležitosti podľa platných právnych predpisov SR v čase fakturácie, aj názov a kód projektu, tak ako sú uvedené v čl. II. bod 6 tejto zmluvy. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.

Prílohou faktúry musí byť: dodací list, Preberací protokol, Inštalačný protokol, Protokol o skúšobnej prevádzke, Protokol o zaškolení, fotodokumentácia dodaného tovaru (elektronicky).

7. Vlastnícke právo k tovaru nadobudne kupujúci až úplným zaplatením celkovej kúpnej ceny podľa tohto článku.

* 1. Za deň úhrady celkovej kúpnej ceny sa považuje deň jej odpísania z účtu kupujúceho.

## Čl. VII. Reklamácia tovaru, vady tovaru, zodpovednosť za vady

1. Predávajúci ručí za vlastnosti tovaru počas záručnej doby, ktorá bola predávajúcim stanovená na najmenej 24 mesiacov; táto záručná doba začína plynúť odo dňa riadneho splnenia dodávky podľa čl. IV. bod 12. tejto zmluvy. Záruka sa predlžuje automaticky o dobu, po ktorú tovar nemohol byť v záručnej dobe plne používaný z dôvodu vady.
2. V záručnej dobe je predávajúci povinný poskytovať bezplatný autorizovaný záručný servis, najmä :

a/ bezplatne odstrániť všetky vady dodaného tovaru, t. j. uviesť tovar do stavu plnej prevádzky a využiteľnosti vzhľadom k jeho technickým parametrom,

b/ zabezpečovať bezplatnú údržbu a opravy tovaru, vrátane bezplatnej dodávky a výmeny potrebných náhradných dielov a súčiastok, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,

c/vykonávať pravidelné technické kontroly a servisné prehliadky vo výrobcom predpísanom rozsahu a intervale podľa servisného manuálu, najmenej však jedenkrát ročne, pričom poslednú takúto kontrolu/servisnú prehliadku je predávajúci povinný vykonať najviac jeden mesiac pred koncom záručnej doby a bezplatne odstrániť všetky zistené vady a nedostatky nezavinené kupujúcim,

d/ vykonať validáciu, kalibráciu tovaru a bezpečnostnú technickú kontrolu s periodicitou podľa odporúčaní výrobcu tovaru, najmenej však 1-krát ročne, ak validáciu, kalibráciu a bezpečnostnú technickú kontrolu tovar vyžaduje,

e/ vykonanie štandardných vylepšení prístrojov odporúčaných a predpísaných výrobcom prístrojov, vrátane vykonania servisných aktualizácií tzv. servisný update softwarového vybavenia prístrojov,

f/ vykonanie ďalších servisných úkonov a činností predpísaných príslušnými právnymi predpismi a aplikovateľnými normami,

g/ v rámci autorizovaného záručného servisu predávajúci zabezpečuje bezplatné vykonanie servisných prác (servisné hodiny) a dojazdy servisného technika do miesta inštalácie prístrojov,

h/ vykonanie akýchkoľvek neplánovaných opráv a údržby, ktoré nevyplývajú vo servisného plánu výrobcu prístrojov, ak takáto oprava je nevyhnutná na zabezpečenie prevádzky prístroja, vrátane generálnej opravy.

1. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
2. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru.
3. Počas záručnej doby je servisný technik predávajúceho povinný **nastúpiť na odstránenie vady** v mieste inštalácie tovaru do 24 hodín od nahlásenia vady na tovare, v pracovný deň medzi 7:00 a 16:00 hod. a pokiaľ bola vada nahlásená po 16,00 hod nastúpiť na odstránenie vady do 12:00 hod. nasledujúceho pracovného dňa; v prípade nahlásenia vady v nie pracovný deň je povinný nastúpiť na odstránenie vady do 12:00 hod. nasledujúceho pracovného dňa. Predávajúci je povinný nahlásiť príchod servisného technika kontaktnej osobe kupujúceho (čl. IX. bod 9. tejto zmluvy).
4. Predávajúci je povinný počas záručnej doby **odstrániť vady** v nasledujúcich lehotách od nástupu na opravu podľa bodu 5. tohto článku:

a) oprava vady, pri ktorej nie je potrebná dodávka náhradného dielu do 5 pracovných dní,

b) oprava vady s dodávkou náhradného dielu do 10 pracovných dní, ak sa zmluvné strany nehodnú inak.

1. V prípade, ak odstránenie vady nevyžaduje príchod servisného technika predávajúceho do miesta inštalácie tovaru, je predávajúci oprávnený zabezpečiť odstránenie vady / poruchy pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do dvanástich (12) hodín od nahlásenia v pracovný deň medzi 7:00 a 16:00 hod., alebo do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas dňa, ktorý nie je pracovným dňom.
2. Predávajúci neručí za vady spôsobené nesprávnou manipuláciou a obsluhou zamestnancami kupujúceho..
3. Kupujúci sa zaväzuje, že  vady tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je určený zamestnanec Oddelenia zdravotníckej techniky, e-mail adresa: ozt.servis@unlp.sk, tel. č. +421 55 615 31 95.
4. Kupujúci je povinný vady tovaru nahlásiť predávajúcemu písomne na e-mail adresu: .......................................................Za moment nahlásenia vady sa považuje moment prijatia e-mailovej správy predávajúcim.
5. Predávajúci je povinný zabezpečovať autorizovaný záručný servis len odborne kvalifikovanými vyškolenými osobami v súlade so známymi a najnovšími poznatkami výrobcu prístrojov.
6. Autorizovaný záručný servis vykonáva/zabezpečuje predávajúci na mieste inštalácie prístroja, v prípade, že je vhodnejšie vykonať tento autorizovaný záručný servis na inom mieste ( napr. na pracovisku predávajúceho), odvoz prístroja sa vykoná na náklady predávajúceho pri poskytnutí súčinnosti kupujúceho.
7. Predávajúci prehlasuje, že garantuje dodanie všetkých náhradných dielov na ním dodaný tovar počas najmenej 7 (sedem) rokov odo dňa inštalácie tovaru.
8. Zmluvné strany nezodpovedajú za neplnenie zmluvných povinností podľa tejto zmluvy v prípade, že toto neplnenie je spôsobené okolnosťami vylučujúcimi zodpovednosť. Tá zmluvná strana, ktorá , ktorá sa odvoláva na okolností vylučujúce zodpovednosť, je povinná to oznámiť druhej zmluvnej strane najneskôr do 5 kalendárnych dní od dňa vzniku tejto okolnosti a môže požiadať o prípadnú úpravu zmluvných podmienok tejto zmluvy, pričom je povinná existenciu tejto okolnosti riadne preukázať. Pokiaľ sa zmluvné strany na úprave/zmene zmluvy nedohodnú je zmluvná strana, ktorá sa dovoláva okolnosti vylučujúce zodpovednosť oprávnená od tejto zmluvy odstúpiť.

## Čl. VIII. Majetkové sankcie

* 1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 5 % z kúpnej ceny bez DPH za tovar nedodaný podľa zmluvných podmienok uvedených v čl. IV tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	2. V prípade porušenie povinnosti kupujúceho podľa čl. VI. bod 4 tejto zmluvy t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
	3. V prípade nedodržania podmienok plnenia uvedených v čl. VII. tejto zmluvy, okrem bodu 13., zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom: jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	4. V prípade nedodržania podmienok plnenia uvedených v čl. VII. bod 13. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 1 000,00 €, slovom: jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu
	5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z  kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	6. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 1 000,00 €, slovom: jedentisíc euro, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	7. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
	2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
	3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.

4. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,

d/ bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s plnením tejto zmluvy

(dodávkou tovaru), kedykoľvek počas platnosti **Zmluvy o poskytnutí prostriedkov,** oprávnenými osobami na výkon tejto kontroly/auditu a poskytnúť týmto oprávneným osobám riadne a včas všetku potrebnú súčinnosť. Porušenie povinnosti uvedené v tomto bode je považované za porušenie zmluvy podstatným spôsobom. Oprávnenými osobami sú oprávnené osoby podľa **Zmluvy o poskytnutí prostriedkov.**

8. Kontaktná osoba predávajúceho pre účely plnenia tejto zmluvy je: ......................................, tel. kontakt: ....................................., e-mail adresa: .............................

9. Kontaktná osoba kupujúceho pre účely plnenia tejto zmluvy je

a/ určený zamestnanec Oddelenia zdravotníckej techniky, e-mail adresa: ozt@unlp.sk, tel. č.: + 421 55 6153079, + 421 55 6153194.

10. Predávajúci berie na vedomie a akceptuje, že

a/ kupujúci zverejní túto zmluvu (ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z. z.,

b/ predmet plnenia tejto zmluvy bude financovaný kupujúcim aj prostredníctvom prostriedkov mechanizmu na podporu obnovy a odolnosti podľa čl. II. bod 5 tejto zmluvy,

c/ na plnenie tejto zmluvy sa vzťahujú ustanovenia **Zmluvy o poskytnutí prostriedkov** uvedenej v čl. II. bod 5 tejto zmluvy, a prehlasuje, že sa s obsahom uvedenej zmluvy oboznámil a zaväzuje sa plniť podmienky Zmluvy o poskytnutí prostriedkov, v postavení dodávateľa vzťahujúce sa na alebo v súvislosti s plnením tejto zmluvy.

11. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:

a/ je povinný plnenie tejto zmluvy zadať len subdodávateľovi uvedenému v **Prílohe č. 3 tejto zmluvy** s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia). Zoznam subdodávateľov je uvedený Prílohe č**. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za porušenie tejto zmluvy podstatným spôsobom.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

12. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z.
	2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
	3. Zmluva je vyhotovená v troch vyhotoveniach, z ktorého jedno vyhotovenie dostane predávajúci a dve vyhotovenia kupujúci.
	4. Neoddeliteľnou súčasťou zmluvy sú:

Príloha č. 1 - Špecifikácia tovaru,

Príloha č. 2 - Cenová kalkulácia tovaru

Príloha č. 3 - Zoznam subdodávateľov.

V Košiciach, dňa: ....................... V .........................., dňa: ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 - Špecifikácia tovaru**

**Predmet plnenia – tovar: Doplnenie prístrojového vybavenia** **– USG (EBUS) KPaF**

**Evidenčné číslo verejného obstarávania kupujúceho :** UNLP-2025-30-NZ-POO

|  |  |
| --- | --- |
| **Technické vlastnosti, parametre a hodnoty tovaru****Tovar : ............................ značka/model/typ : ............................****Rok výroby : ......................****Výrobné číslo : .......................** | **Technické vlastnosti, parametre a hodnoty tovaru** |
| **USG (EBUS) - 1 ks** |  |
| **1.** | **Ultrazvukový videobronchoskop s lineárnym snímaním - 1 ks** |  |
| 1.1 | veľkosť zorného poľa - min. 80° |  |
| 1.2 | hĺbka zorného poľa min. 2 - 50 mm |  |
| 1.3 | smer zorného poľa - min. 20° |  |
| 1.4 | vonkajší priemer distálneho zakončenia - max. 7,3 mm |  |
| 1.5 | vonkajší priemer flexibilnej zavádzacej časti - max. 6,3 mm |  |
| 1.6 | maximálna ohybnosť nahor - min. 120° |  |
| 1.7 | maximálna ohybnosť nadol - min. 70° |  |
| 1.8 | priemer inštrumentačného kanála - min. 2,2 mm |  |
| 1.9 | možnosť použitia 21G apiračnej ihly |  |
| 1.10 | metóda snímania: lineárna |  |
| 1.11 | snímaný rozsah - min. 65° |  |
| 1.12 | frekvencie skenovania 5/6/7,5/10/12 MHz |  |
| 1.13 | funkcia Color Doppler |  |
| 1.14 | funkcia Power Doppler |  |
| 1.15 | aspiračné ihly - 5 ks |  |
| **2.** | **Ultrazvukový procesor - 1 ks** |  |
| 2.1 | mechanické snímanie |  |
| 2.2 | režimy mechanického snímania B-mód |  |
| 2.3 | použiteľné frekvencie mechanického snímania - 12/20 MHz |  |
| 2.4 | hĺbka mechanického snímania - 2, 3, 4, 6, 9, 12 cm |  |
| 2.5 | elektronické snímanie |  |
| 2.6 | režimy elektronického snímania - B-mód, COLOR-FLOW, POWER-FLOW, H-FLOW, PW, THE |  |
| 2.7 | možnosť rozšírenia na režimy - CHE, ELST, SWQ |  |
| 2.8 | použiteľné frekvencie elektronického snímania - 5 / 6 / 7,5 / 10 / 12 MHz |  |
| 2.9 | hĺbka elektronického snímania - 2, 3, 4, 5, 6, 7, 8, 9, 10, 11, 12 cm |  |
| 2.10 | filmovacia pamäť - min. 1 500 obrázkov |  |
| 2.11 | meranie vzdialenosti medzi bodmi |  |
| 2.12 | výstup - min. DVI |  |
| 2.13 | uloženie obrazu - interná pamäť, externé uloženie cez USB |  |
| 2.14 | klávesnica k ultrazvukovému videoprocesoru  |  |
| **3.** | **LCD medicínsky monitor** |  |
| 3.1 | veľkosť uhlopriečky - min. 31" |  |
| 3.2 | rozlíšenie monitora - min. 3840 x 2160 obrazových prvkov |  |
| 3.3 | aspekt pomer - 16:09 |  |
| 3.4 | pomer kontrastu - min. 1000:1 |  |
| 3.5 | jas - min. 450 cd/m2 |  |
| 3.6 | pozorovací uhol - min. 178° / 178°  |  |
| 3.7 | funkcia prepínania teploty farieb |  |
| 3.8 | funkcia prepínania úrovne gama |  |
| 3.9 | funkcia prepínania užívateľských nastavení |  |
| 3.10 | funkcia rotácie obrazu |  |
| 3.11 | funkcia obraz v obraze |  |
| 3.12 | vstupy UHDTV - 2 x 12G-SDl, 1 x DISPLAY PORT, 1 x HDMI |  |
| 3.13 | vstupy HDTV - 1 x 3G-SDl, 1 x DVI-D |  |
| 3.14 | výstupy UHDTV - 2 x 12G-SDl |  |
| 3.15 | výstupy HDTV - 1 x 3G-SDl |  |
| **4.** | **Videoprocesor / svetelný zdroj - 1 ks** |  |
| 4.1 | videoprocesor s integrovaným LED svetelným zdrojom v jednom zariadení  |  |
| 4.2 | rozlíšenie obrazu - min. 4K UHD, HD, SD  |  |
| 4.3 | pomer strán obrazu - min. 6:9, 4:3 |  |
| 4.4 | ovládanie funkcií kamery dotykovým displejom |  |
| 4.5 | ovládanie funkcií nožným spínačom |  |
| 4.6 | digitálne výstupy - min. 12G-SDl, 3G-SDl, HD-SDI |  |
| 4.7 | identifikácia endoskopov podľa typu a výrobného čísla vrátane zaznamenávania počtu vyšetrení |  |
| 4.8 | automatické nastavenie jasu |  |
| 4.9 | funkcia zlepšeného zobrazenia textúr a farieb |  |
| 4.10 | funkcia nastavenia jasu so zachovaním kontrastu |  |
| 4.11 | funkcia nastavenie bielej farby |  |
| 4.12 | funkcia subjektívne nastavenie farieb /červená, modrá/ |  |
| 4.13 | funkcia subjektívne nastavenie chromatickosti obrazu |  |
| 4.14 | funkcia zmrazenie obrazu |  |
| 4.15 | ukladanie snímok obrazu na prenosné, odnímateľné pamäťové médium, aj do internej pamäti kamery |  |
| 4.16 | funkcia digitálnej chromoendoskopie |  |
| 4.17 | funkcia opticko-digitálnej dichromoendoskopie pre zobrazenie hlbokých krvných ciev |  |
| 4.18 | funkcia elektronický zoom - min. 2x |  |
| 4.19 | funkcia obraz v obraze, vrátane vstupu externého zdroja obrazu |  |
| 4.20 | počet používateľských prednastavení - min. 20 |  |
| 4.21 | počet prednastavení pacientskych údajov - min. 50 |  |
| 4.22 | funkcia irisovej clony |  |
| 4.23 | filtrácia detailov |  |
| 4.24 | vzduchová insuflácia - v min. 4 stupňoch výkonu  |  |
| 4.25 | integrovaný LED svetelný zdroj pozostávajúci z min. 5 samostatných LED lámp rôznych farieb |  |
| 4.26 | DICOM interface |  |
| **5.** | **Odsávacie zariadenie - 1 ks** |  |
| 5.1 | objem sekrétnej nádoby - min. 2 l |  |
| 5.2 | počet sekrétnych nádob - min. 1 |  |
| 5.3 | nominálne vákuum - min. 85 kPa |  |
| 5.4 | použitie pre opakovateľne použiteľný systém |  |
| 5.5 | použitie pre jednorazový systém |  |
| 5.6 | jednorazové zberné vrecká - 30 ks |  |
| 5.7 | pacientske hadice - 15 ks |  |
| **6.** | **Pracovná stanica - 1 ks** |  |
| 6.1 | centrálny vypínač |  |
| 6.2 | rameno pre dva endoskopy |  |
| 6.3 | rameno pre monitor |  |
| 6.4 | držiak pre klávesnicu |  |
| 6.5 | s oddeľovacím transformátorom |  |
| 6.6 | počet políc - min. 3 |  |
| **7.** | **Záznamové zariadenie s ovládacím monitorom - 1 ks** |  |
| 7.1 | nahrávacie zariadenie, jednokanálové, FHDTV |  |
| 7.2 | ovládanie z endoskopu |  |
| 7.3 | s možnosťou streamovania |  |
| 7.4 | integrované FHD AV vstupy - min. 1 FHD AV vstup |  |
| 7.5 | integrovaný HDD - min. 4 TB s možnosťou jeho interného rozšírenia na min. 8 TB  |  |
| 7.6 | funkcia prehrávania multizáznamov, aplikácia umožňuje prehrávanie viackamerových simultánnych záznamov s možnosťou voľby zobrazenia Singleview, Matrix, PiP |  |
| 7.7 | možnosť prepojenia s NIS, automatické zdieľanie dát z NIS |  |
| 7.8 | aplikácia umožňujúca spracovanie videa priamo na sále, editácia videí a snímok, orezanie, strih, viacnásobný strih, zlučovanie výstrižkov do jedného videa |  |
| 7.9 | funkcia "Markovanie": možnosť označenia dôležitých úsekov výkonu s možnosťou ich popisu online aj dodatočne pri prehrávanom zázname |  |
| 7.10 | funkcia Multizáznam: súbežné nahrávanie až 4 videovstupov do jednej nahrávky, vrátane IP kamier |  |
| 7.11 | možnosť odosielania fotiek, videí, alebo ich častí do PACS priamo z nahrávacieho zariadenia |  |
| 7.12 | možnosť integrácie do domény |  |
| 7.13 | možnosť dodatočného HW rozšírenia počtu integrovaných AV vstupov na min. 2 vstupy |  |
| 7.14 | ovládací FHDTV dotykový monitor s uhlopriečkou - min. 15" |  |
| 7.15 | rameno pre uchytenie monitora na pracovnej stanici |  |
| 7.16 | všetky dodané súčasti sú lifetime licenciami a nezahrňujú žiadne ďalšie mandatórne poplatky |  |
| **8.** | **Ultrazvuková pohonná jednotka pre EBUS systém - 1 ks** |  |
| 8.1 | pracovná frekvencia kompatibilná s mini ultrazvukovými endoskopickými sondami - min. 7,5 MHz, max. 30 MHz |  |
| 8.2 | možnosť pripojenia mechanických radiálnych mini ultrazvukových endoskopických sond |  |
| 8.3 | vrátane držiaka na pripevnenie k pracovnej stanici EBUS |  |
| **9.** | **Mini ultrazvuková endoskopická radiálna sonda - 1 ks** |  |
| 9.1 | frekvencia snímania - min. 20 MHz |  |
| 9.2 | mini ultrazvuková endoskopická mechanická radiálna sonda |  |
| 9.3 | pracovná dĺžka - max. 2 200 mm |  |
| 9.4 | priemer distálnej časti sondy - max. 1,5 mm |  |
| 9.5 | priemer pracovného tubusu sondy - max 1,9 mm |  |
| 9.6 | priemer pracovného kanála bronchoskopu pre použitie sondy - min. 2 mm |  |

\*pokiaľ výrobné číslo nie je pri uzatváraní zmluvy zrejmé uvedie sa pod tabuľku veta : „Výrobné číslo tovaru bude uvedené v Preberacom protokole

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č. 2 – Cenová kalkulácia tovaru**

**Predmet plnenia – tovar: Doplnenie prístrojového vybavenia – USG (EBUS) KPaF**

**Evidenčné číslo verejného obstarávania kupujúceho :** UNLP-2025-30-NZ-POO

|  |  |  |  |  |  |  |  |
| --- | --- | --- | --- | --- | --- | --- | --- |
| **Tovar** | **Mernájednotka(MJ)** | **Množstvo** | **Obchodný názov tovaru**  | **Obchodné meno/Názov výrobcu tovaru** | **ŠUKL kód** | **Jednotková cena v EUR**  | **Celková cena za počet MJ v EUR** |
| bez DPH | sadzba DPHv % | suma DPH v EUR | s DPH | bez DPH | sadzba DPH v % | suma DPH v EUR | s DPH |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. |
| USG (EBUS) | ks | 1 |   |   |   |  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov tovaru** | **Mernájednotka(MJ)** | **Množstvo** | **Obchodný názov tovaru**  | **Obchodné meno/Názov výrobcu tovaru** | **ŠUKL****kód** | **Jednotková cena v EUR**  | **Celková cena za počet MJ v EUR** |
| bez DPH | sadzba DPHv % | suma DPH v EUR | s DPH | bez DPH | sadzba DPH v % | suma DPH v EUR | s DPH |
| Ultrazvukový videobronchoskop s lineárnym snímaním | ks | 1 |   |   |  |  |  |  |  |  |  |  |  |
| Ultrazvukový procesor | ks | 1 |   |   |  |  |  |  |  |  |  |  |  |
| LCD medicínsky monitor | ks | 1 |   |   |  |  |  |  |  |  |  |  |  |
| Videoprocesor / svetelný zdroj | ks | 1 |   |   |  |  |  |  |  |  |  |  |  |
| Odsávacie zariadenie | ks | 1 |   |   |  |  |  |  |  |  |  |  |  |
| Pracovná stanica | ks | 1 |   |   |  |  |  |  |  |  |  |  |  |
| Záznamové zariadenie s ovládacím monitorom | ks | 1 |   |   |  |  |  |  |  |  |  |  |  |
| Ultrazvuková pohonná jednotka pre EBUS systém | ks | 1 |   |   |  |  |  |  |  |  |  |  |  |
| Mini ultrazvuková endoskopická radiálna sonda | ks | 1 |   |   |  |  |  |  |  |  |  |  |  |

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Príloha č. 3 - Zoznam subdodávateľov

**Predmet plnenia – tovar: Doplnenie prístrojového vybavenia – USG (EBUS) KPaF**

**Evidenčné číslo verejného obstarávania kupujúceho :** UNLP-2025-30-NZ-POO

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\*:**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 11. tejto zmluvy).**

 **V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**